**5. Kako stvoriti i urediti digitalni tekst**

**5.2. Alati za uređivanje odlomka, rad sa slikama**

Otvori udžbenik i upoznaj alate za uređivanje odlomka na 112. i 113. stranici.

1. Otvori e-sferu Alati za uređivanje odlomka, rad sa slikama na:

<https://www.e-sfera.hr/dodatni-digitalni-sadrzaji/d77f4316-4607-4dd0-ace9-cbbd1651e1bc/> te u **e-učionici** **Nauči**, **Istraži** i **Ponovi svoje znanje** pomoću sadržaja:

* Odlomak
* Poravnanje teksta u odlomku
* Prored
* Obrubi i sjenčanja
* Popisi i nabrajanja
* Stvaranje popisa tijekom pisanja
* Uvlačenje teksta, višerazinski popis

1. Na e-sferi otvori Vježbe: **Zadatci za rad na računalu**. Preuzmi datoteke na svoje računalo i uvježbaj rad s alatima za uređivanje odlomka slijedeći upute u vježbama 1, 2, 3 i 4.
2. Otvori novi dokument u programu Word. Napiši tekst „Više je mora nego kopna“.

Više je mora nego kopna

Promatrajući globus, uočili ste da najveći dio Zemljine površine pokriva more. Od ukupne Zemljine površine (naučili ste da je to 510 milijuna km2) kopno zauzima samo 3/10 ili točnije 29%, a ostalih 7/10 (točnije 71%) Zemljine površine pokriva more.

Međutim, kopno i more na Zemlji nejednako su raspoređeni. Promotrite li globus sa svih strana, uočit ćete da na nekim dijelovima Zemlje ima više mora, a na nekima više kopna. Dok gledamo globus, uvijek vidimo samo jednu njegovu polovicu ili polutku. Zamislimo podjelu Zemlje na dvije polutke tako da na jednoj polutki ostane najveći dio kopna, a na drugoj mora. Te se polutke zovu kopnena i vodena polutka. Ipak, čak i na kopnenoj polutki više je mora nego kopna. Promotrite sliku kopnene i vodene po¬lutke te odgovorite kakav je odnos kopna i mora na vodenoj, a kakav na kopnenoj polutki. Koliki udio Zemljine površine pripada kopnu, a koliki moru?

**Zadatak:**

* Vrstu fonta odaberi prema vlastitom izboru.
* Veličina fonta neka bude 12pt.
* Koristi središnje poravnavanje naslova, obostrano poravnavanje odlomaka.
* Prored neka bude 1,5.
* Koristeći se alatom za uređivanje odlomka uredi obrub teksta „Više je mora nego kopna“ kako je prikazano na slici.
* Oblikuj tekst kako je prikazano na sljedećoj slici, koristeći alate za uređivanje teksta (stilovi fonta, boja teksta).

***ZADATAK* Tako uređeni tekst pošalji mi u privatnoj poruci putem Yammera.**